# Како да разговарате са децом о вакцинама против COVID-19

Последњи пут ажурирано: 8. августа 2022.

Вакцинација се препоручује и некој деци између 6 месеци и 4 године старости која су озбиљно имунокомпромитована или имају инвалидитет, као и деци која имају сложене и/или вишеструке болести због којих је код њих ризик од озбиљног обољевања од   
COVID-19 већи. Сасвим је природно да ће ваше дете бити радознало и имати много питања о вакцинацији против COVID-19. Следи неколико савета који могу да вам буду од помоћи да разговарате са децом пре и после вакцинације.

Важно је да будете обавештени о најновијим медицинским препорукама које ћете наћи на [вебсајту Department of Health and Aged Care (Министарства здравља и старања о старијим лицима).](https://www.health.gov.au/)

Пре него што ваше дете прими вакцину, можете такође да поразговарате са здравственим радником за вакцинацију и/или са лекаром о ономе што вас забрињава или да им поставите питања која имате о вакцинацији против COVID-19.

Важно је да саслушате одговоре детета и да му дате до знања да сте свесни његовог страха од вакцинације.

* Реци ми шта знаш о вакцини против COVID-19.
* Да ли си некад већ примио/ла неку вакцину?

Ваше дете је вероватно већ примило друге вакцине и није имало лоше искуство.

Објасните детету искрено, на начин који је прикладан за узраст детета шта ви знате о вакцини против COVID-19.

Не заборавите да деца преузимају емоције одраслих, па ако осете код вас страх, то неће бити од користи и може да створи још већу непријатност код детета.

Објасните детету да ће му лекар или здравствени радник поставити неколико питања, да ће добити инјекцију у надлактицу (или у ногу ако се ради о детету између 6 месеци и 5 година старости), да ће осетити мали убод и да ће га после тога место убода можда мало болети. Разуверите дете и реците му да је то нормално да место убода мало боли и да то значи да лек делује.

Ако је ваше дете уплашено од вакцинације, покушајте више да разговарате са њим о његовим осећањима или затражите додатни савет од лекара, ако то буде потребно.

## Одговори на питања детета

Припремите одговоре на питања вашег детета која ће бити прикладна за његов узраст. Следе нека од кључних питања и одговори који вам могу помоћи да обавите тај разговор:

Наведите конкретне примере: да се заштите бака и деда и да може да ради ствари које воли, на пример да иде у школу и учествује у тимским спортовима, ако сматрате да ће то помоћи.

У Аустралији је тело задужено за безбедност свих лекова детаљно тестирало вакцине. Вакцине се не би давале људима да нису безбедне.

Ако се ваше дете плаши инјекције, важно је да се одговарајуће припремите и примените технике за скретање пажње детета.

Ако дете има 5 година или више, можда би било боље да одете на мању клинику или на место које му је већ познато, на пример у локалну апотеку или код лекара опште праксе. Велике клинике за вакцинацију могу да буду бучне и да у њима буде гужва што може да узнемири дете.

Понесите са собом омиљене играчке или књиге вашег детета да вакцинацију претворите у позитивно искуство.

Реците здравственом раднику унапред да се ваше дете плаши инјекције да би се одвојило довољно времена за његову вакцинацију и да процес не буде збрзан или усиљен.

За више информација о вакцини, посетите [вебсајт Department of Health and Aged Care (Министарства здравља и старања о старијим лицима)](https://www.health.gov.au/initiatives-and-programs/covid-19-vaccines/translations), на [www.health.gov.au](http://www.health.gov.au).

Такође можете да назовете National Coronavirus and COVID-19 Vaccine Helpline (Дежурну телефонску службу за питања о вирусу корона и вакцинама против COVID-19) на **1800 020 080**. Притисните опцију бр. 8 за бесплатне преводилачке услуге.

Ако сте глуви или имате говорну ману, можете да назовете Националну релејну службу - National Relay Service - на **133 677**.